2016

## Падзеі
* 15—31 студзеня — чэмпіянат Эўропы па гандболе сярод мужчынаў 2016 году
* 3 траўня — 1-е прысуджэньне прэміі Цёткі
* 10 чэрвеня — 10 ліпеня — чэмпіянат Эўропы па футболе ў Францыі
* 5—21 жніўня — летнія Алімпійскія гульні ў Рыё-дэ-Жанэйра
* 11 жніўня — заснаваная «Беларуская нацыянальная біятэхналягічная карпарацыя»
* 7 верасьня — «Белкамунмаш» прадставіў 1-ы беларускі электробус «Вітаўт Макс Электра»
* 8 лістапада — VII навукова-практычная канфэрэнцыя «Гісторыя і сучаснасьць праваслаўя на Валыні» (г. Луцак, Валынская вобл., Украіна), па выніках якой выдадзены зборнік (з Беларусі — артыкул пра археалягічныя даследаваньні 2016 г. ў в. Лаўрышава, Наваградзкі р-н Гарадзенскай вобл.) 
* 25 сьнежня — над Чорным морам адбылася катастрофа расейскага вайсковага Ту-154
* 30 сьнежня — набыў моц Лясны кодэкс Рэспублікі Беларусь

## Сьмерці

* 10 студзеня — Дэйвід Боўі, брытанскі рок-музыка, сьпявак, прадусар, гукарэжысэр, кампазытар
* 14 студзеня — Алан Рыкман — брытанскі актор, вядомы па ролі Сэвэруса Снэга
* 18 студзеня — Глен Фрай, аўтар гіту «Hotel California», заснавальнік Eagles
* 19 лютага:
** Гарпэр Лі, амэрыканская пісьменьніца, аўтарка раману «Забіць перасьмешніка»
** Умбэрта Эка, італьянскі вучоны-мэдыевіст, сэміётык, філёзаф ды пісьменьнік
* 29 сакавіка — Ніл Гілевіч, народны паэт Беларусі
* 31 сакавіка — Імрэ Кертэс, вугорскі пісьменьнік, ляўрэат Нобэлеўскай прэміі па літаратуры (2002)
* 9 красавіка — Зьміцер Саўка, беларускі мовазнаўца, адзін з укладальнікаў БКП-2005
* 17 красавіка — Вітаўт Мартыненка, беларускі музыказнаўца, публіцыст
* 5 траўня —  Аляксандар Талерчык, беларускі краязнавец, гісторык, пэдагог, мэцэнат
* 3 чэрвеня — Махамад Алі, амэрыканскі баксэр, чэмпіён Алімпійскіх гульняў (1960) у паўцяжкай вазе, адзін з самых вядомых баксэраў у гісторыі сусьветнага боксу
* 26 чэрвеня — Расьціслаў Янкоўскі, савецкі і беларускі актор тэатру і кіно, народны артыст СССР, акадэмік Міжнароднай Акадэміі тэатру, ганаровы грамадзянін Менску
* 29 чэрвеня — Вольга Караткевіч, беларуская літаратарка, журналістка, навуковы дзеяч
* 28 ліпеня — Іван Пташнікаў, беларускі празаік, заслужаны работнік культуры Беларусі (1983), ляўрэат дзяржаўнай прэміі імя Якуба Коласа (1978)
* 31 ліпеня — Фазіль Іскандэр, расейскі пісьменьнік
* 22 жніўня — Аляксандар Бяспалы, беларускі актор тэатру і кіно, заслужаны артыст Беларусі
* 11 верасьня — Юры Хадыка, беларускі фізык і грамадзка-культурны дзеяч
* 28 верасьня — Шымон Пэрэс, ізраільскі палітык, прэм’ер-міністар Ізраілю (1984—1986, 1995—1996),  прэзыдэнт Ізраілю (2007—2014), ляўрэат Нобэлеўскай прэміі міру (1994)
* 4 кастрычніка — Уладзімер Ягораў, беларускі дзяржаўны дзяяч, міністар унутраных справаў Рэспублікі Беларусь (1990—1994), старшыня КДБ Беларусі (1994—1995)
* 9 кастрычніка — Анджэй Вайда, польскі тэатральны дзяяч і кінарэжысэр
* 13 кастрычніка — Дарыё Фо, італьянскі драматург, рэжысэр, тэарэтык сцэнічнага майстэрства, жывапісец, ляўрэат Нобэлеўскай прэміі па літаратуры (1997)
* 2 лістапада — Алег Папоў, савецкі й расейскі артыст цырку (клоўн), актор, Народны артыст СССР (1969)
* 7 лістапада — Леанард Коэн, канадзкі паэт, пісьменьнік, сьпявак і аўтар песень
* 25 лістапада — Фідэль Кастра, кубінскі палітычны дзяяч
* 1 сьнежня — Алесь Белакоз, беларускі настаўнік, краязнаўца, музэязнаўца
* 17 сьнежня — Леанід Маракоў, беларускі пісьменьнік, журналіст, гісторык, энцыкляпэдыст